
ΝΟΜΟΣ ΥΠ' ΑΡΙΘ. 1823 

Κύρωση Συμφωνίας Ελλάδας-Αλβανίας για τη συνεργασία στον το¬ 
μέα της δημόσιας υγείας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ που ορίζει το άρθρο 28 παρ. 1 του Συ¬ 
ντάγματος η Συμφωνία μεταξύ των Κυβερνήσεων της Ελληνικής Δημο¬ 
κρατίας και της Λαϊκής Σοσιαλιστικής Δημοκρατίας της Αλβανίας για 
συνεργασία στον τομέα δημόσιας υγείας που υπογράφηκε στα Τίρανα 
στις 18 Νοεμβρίου 1987, της οποίας το κείμενο σε πρωτότυπο στην ελ¬ 
ληνική γλώσσα έχει ως εξής: 

ΣΥΜΦΩΝΙΑ 

Μεταξύ της Κυβερνήσεως της Ελληνικής Δημοκρατίας και της Λαϊ¬ 
κής Σοσιαλιστικής Δημοκρατίας της Αλβάνίας για συνεργασία στον το¬ 
μέα της δημόσιας υγείας. 

Η Κυβέρνηση της Ελληνικής Δημοκρατίας και η Κυβέρνηση της 
Λαϊκής Σοσιαλιστικής Δημοκρατίας της Αλβανίας επιθυμώντας την 
ανάπτυξη των σχέσεων μεταξύ τους στον τομέα της ιατρικής και πιστεύ¬ 
οντας ότι η συνεργασία αυτή θα συμβάλλει στη βελτίωση της κατάστα- 
ατ )ί της υγείας των πληθυσμών και των δύο χωρών συμφώνησαν τα 

ακόλουθα: 


Άρθρο 1 

Τομέας συνεργασίας 

Τα συμβαλλόμενα μέρη θα αναπτύξουν και θα διευρύνουν το πεδίο 
οονεργααίας τους στον τομέα της υγείας και των ιατρικών επιστημών 
Χαι ' α Λ ροαγάγουν την αμοιβαία ανταλλαγή της εμπειρίας τους. 


Άρθρο 2 

Αντικείμενο συνεργασίας 

Τα συμβαλλόμενα μέρη θα προαγάγουν τη συνεργασία στον τομέα 
τγ Κ υγείας κυρίως με: 

α ) Την ανταλλαγή νομοθετικών κειμένων σχετικών με την υγειονο- 
Ρ-κή περίθαλψη ως επίσης και πληροφοριών και δημοσιευμάτων, που 
α ? 0 ρούν προβλήματα υγείας και τους τρόπους και μεθόδους που χρησι¬ 
μοποιούνται για την αντιμετώπισή τους. 

Ρ) Γη συνεργασία μεταξύ των ιδρυμάτων επιστημονικής έρευνας των 
^ειονομιχών υπηρεσιών και των ιατρικών επιστημονικών συλλόγων σε 
-ματα υγείας αμοιβαίου ενδιαφέροντος. 

Τ' συμμ ετ0 χή των ειδικών επιστημόνων της μιας χώρας σε ια- 
ρικα συνέδρια, διασκέψεις, σεμινάρια και συμπόσια οργανούμενα στην 
βλλτ 1 χώρα. ... 

_δ)Την 

ανταλλαγή πληροφοριών σχετικών με τη διαπίστωση εμφάνι- 
Λ-ιμωδών νοσημάτων και άλλων ασθενειών πλατιάς επιδημικής 
α όσης που εμφανίζονται στα εδάφη τους, με σκοπό τη λήψη των ανα- 
παιων μέτρων και από τα δύο μέρη, που θα περιορίζουν τη διάδοση 


μέσω ξηράς, θαλάσσης και αέρος, από επιβάτες ή εμπορεύματα της 
κάθε πλευράς. 

Άρθρο 3 

Ανταλλαγή επιστημόνων 

α) Τα συμβαλλόμενα μέρη θα διευκολύνουν αμοιβαίες βραχυχρόνιες 
ανταλλαγές επιστημόνων, ερευνητών και άλλων ειδικών της ιατρικής 
και της υγειονομικής περίθαλψης, για την απόκτηση πείρας και εμπει¬ 
ρίας σε διάφορες ειδικότητες. 

β) Τα συμβαλλόμενα μέρη συμφωνούν όπως, στην περίπτωση ανταλ¬ 
λαγής επιστημόνων, το αποστέλλον μέρος αναλαμβάνει την κάλυψη 
των εξόδων μετάβασης και επιστροφής στη χώρα υποδοχής. 

γ) Τα έξοδα παραμονής των επιστημόνων βαρύνουν τη φιλοξενούσα 
χώρα. 

Άρθρο 4 

Περίθαλψη σε περιπτώσεις προσωρινής διαμονής 

Καθένα από τα συμβαλλόμενα μέρη αναλαμβάνει να παρέχει σε περι¬ 
πτώσεις περιστατικών που απαιτούν άμεση αντιμετώπιση δωρεάν ια¬ 
τρική περίθαλψη στους πολίτες του άλλου μέρους, κατά τη διάρκεια 
προσωρινής διαμονής τους στην επικράτειά του. 

Άρθρο 5 

Νοσηλεία με αμοιβή 

Κάθε συμβαλλόμενο μέρος αναλαμβάνει αμοιβαία την υποχρέωση να 
παρέχει σε κρατικά νοσηλευτικά ιδρύματα της χώρας του νοσηλεία με 
αμοιβή στους υπηκόους του αντισυμβαλλόμενου μέρους για ορισμένες 
σοβαρές παθήσεις. 

Οι συγκεκριμένες παθήσεις, η διαδικασία, οι οικονομικοί όροι και οι 
φορείς παροχής νοσηλείας θα καθορίζονται με πρωτόκολλα διετούς 
ισχύος, που θα υπογράφονται από τα Υπουργεία Υγείας των συμβαλλό¬ 
μενων μερών. 

Άρθρο 6 

Αρχές υλοποίησης 

Τα συμβαλλόμενα μέρη αναθέτουν στα καθ’ ύλη αρμόδια υπουργεία 
την εφαρμογή της παρούσας Συμφωνίας. 

Άρθρο 7 

Έναρξη και διάρκεια ισχύος 

Η Συμφωνία αυτή θα εγκριθεί σύμφωνα με τις συνταγματικές διαδι¬ 
κασίες των συμβαλλόμενων μερών και θα τεθεί σε ισχύ την ημέρα της 
ανταλλαγής διπλωματικών διακοινώσεων επί της επικυρώσεως. Θα 
παραμείνει δε σε ισχύ για τέσσερα έτη υπολογιζόμενα από αυτήν την 
ημέρα. 

Η ισχύς της θα παρατείνεται αυτομάτως μετά ταύτα, για περαιτέρω 
διετείς περιόδους, εκτός εάν καταγγελθεί εγγράφως από ένα από τα 
συμβαλλόμενα μέρη πριν από τη λήξη της ισχύος της. 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


11 Συμφωνία έγινε στα Τίρανα, στις 18 Νοεμβρίου 1987 σε δύο πρω¬ 
τότυπα στην ελληνική και αλβανική γλώσσα και τα οποία είναι εξ ίσου 
αυθεντικά. 

Για την Κυβέρνηση της Ελληνικής Για την Κυβέρνηση της 

Δημοκρατίας Λαϊκής Σοσιαλιστικής 

Δημοκρατίας της Αλβανίας 
(Υπογραφή) (Υπογραφή) 

Άρθρο δεύτερο 

1. Τα πρωτόκολλα συνεργασίας για παροχή νοσηλείας με αμοιβή, 
στα οποία αναφέρεται το άρθρο 5 της Συμφωνίας, θα εγκρίνονται με 
πράξη του Υπουργού Υγείας, Πρόνοιας και Κοιν.Ασφαλίσεων ή με 
κοινή πράξη των αρμόδιων κατά περίπτωση υπουργών. 

2. Με απόφαση του Υπουργού Υγείας, Πρόνοιας και Κοιν.Ασφαλί- 
σεων, θα εγκρϊνεται Α^φιθμός και η διάρκεια παραμονής των Αλβανών 
επιστημόνων ή ερευνητών και άλλων ειδικών της ιατρικής και υγειονο¬ 
μικής περίθαλψης, που θα επισκέπτονται τη χώρα μας, σε εφαρμογή 
του άρθρου 3 της Συμφωνίας, και θα καθορίζεται εκάστοτε, ανάλογα με 
το κόστος ζωής, το ύψος του ποσού που θα τους καταβάλλεται ημερη- 
σϊως. 


Άρθρο τρίτο 

Η ισχύς του νόμου αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως και της κυρούμενης Συμφωνίας μετά την ολο¬ 
κλήρωση των σχετικών διαδικασιών που προβλέπονται στο άρθρο 7 αυ¬ 
τής. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 6 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΜΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕ0Ν 

Κ. ΠΑΠΟΥΛΙΑΣ ΑΠ. ΚΑΚΛΑΜΑΝΗΣ 


Θεωρήθηκε και τέθηκε η Μεγάλη Σφραγίδα τον Κράτους. 

Αθήνα, 7 Δεκεμβρίου 1988 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Β. ΡΟΤΗΣ 


